Document ID: /roh_data/filtered/swiss_laws_in_ROHinterleaved.jsonl.gz/5034

This text was translated from DE into Rumantsch Grischun.

Die Sitzungen der Kommissionen finden in der Regel gemäss einer Jahressitzungsplanung statt. Die Präsidentin oder der Präsident kann Sitzungen streichen oder zusätzliche Sitzungen festlegen. Anderslautende Beschlüsse der Kommission bleiben vorbehalten. Zwischen den ordentlichen Sitzungen wird die Kommission an einem nicht vorgesehenen Sitzungstag einberufen, wenn die Mehrheit der Kommissionsmitglieder im Zirkularverfahren einem entsprechenden Antrag zugestimmt hat, in welchem ein Beratungsgegenstand bezeichnet wird, dessen Behandlung zeitlich dringlich ist. Eingefügt durch Ziff. I des BG vom 17. März 2023 (Verbesserungen der Funktionsweise des Parlamentes, insbesondere in Krisensituationen), in Kraft seit 4. Dez. 2023  (AS 2023 483; BBl 2022 301, 433).

Las sesidas da las cumissiuns han per regla lieu tenor ina planisaziun annuala. Il president po stritgar sesidas u fixar sesidas supplementaras. Conclus cuntraris da la cumissiun restan resalvads. Tranter las sesidas ordinarias vegn la cumissiun convocada ordaifer ils dis fixads, sche la maioritad dals commembers da la cumissiun ha acceptà sin via circulara ina proposta correspundenta, che cuntegna ina tractanda ch’è da tractar urgentamain. Integrà tras la cifra I da la LF dals 17 da mars 2023 (meglieraziuns dal funcziunament dal Parlament, en spezial en situaziuns da crisa), en vigur dapi ils 4 da dec. 2023 (AS 2023 483; BBl 2022 301, 433).